הוראות בדבר שימוש למטרת סיוע בנכסים שהועברו לחברה ודרכי הגשת בקשה לסיוע

{{ח:התחלה}}
{{ח:כותרת|הוראות החברה לאיתור ולהשבת נכסים של נספי השואה בע״מ בדבר שימוש למטרת סיוע בנכסים שהועברו לחברה ודרכי הגשת בקשה לסיוע}}
{{ח:קטע3||לפי {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)|חוק נכסים של נספי השואה (השבה ליורשים והקדשה למטרות סיוע והנצחה), התשס״ו–2006}}}}

{{ח:פתיח-התחלה}}
{{ח:תיבה|י״פ תשס״ח, 4581|הוראות החברה לאיתור ולהשבת נכסים של נספי השואה בע״מ בדבר שימוש למטרת סיוע בנכסים שהועברו לחברה ודרכי הגשת בקשה לסיוע|https://olaw.org.il/yalkut/yalkut-5846.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)#סעיף 77|סעיף 77(ד)}} {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)|לחוק נכסים של נספי השואה (השבה ליורשים והקדשה למטרות סיוע והנצחה), התשס״ו–2006}} (להלן – החוק), מפרסמת בזה החברה לאיתור ולהשבת נכסים של נספי השואה בע״מ (להלן – החברה), הוראות אלה:
{{ח:סוגר}}
{{ח:מפריד}}

{{ח:סעיף|1|כללי}}
{{ח:תת|(א)}} הוראות אלה נועדו להוציא לפועל את הוראות {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)|החוק}}, ככל שהוא נוגע לתפקידה של החברה לתת סיוע לניצולי שואה הזקוקים לכך ולתמוך במוסדות ובגופים שמטרתם סיוע לניצולי שואה (להלן – מטרת הסיוע); מטרת הוראות אלה היא לקבוע את המסגרת הכללית שעל פיה ייעשה שימוש בנכסים של נספי השואה שהועברו לידי החברה למטרת סיוע, ובכלל זה את המסגרת הכללית שעל פיה יוגשו בקשות לסיוע או לתמיכה (להלן – בקשת סיוע), ייערכו דיונים ויתקבלו החלטות בבקשות לסיוע.
{{ח:תת|(ב)}} החברה תשאף לפעול בעניין זה במהירות וביעילות, מתוך הכרה במצוקותיהם של ניצולי שואה רבים ובהתמעטות ניצולי השואה ככל שחולף הזמן, והכל תוך שמירה על המגבלות הקבועות {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)|בחוק}} ותוך הבטחת יכולת החברה למלא את המשימה העיקרית לשמה הוקמה – השבת הנכסים של נספי השואה שהועברו לידיה לידי בעלי הזכויות החוקיים בהם.
{{ח:תת|(ג)}} להוראות אלה יצטרפו הוראות כלליות בעניין שימוש בנכסים לשם תמיכה במוסדות, בגופים, בפעילויות ובמיזמים, שמטרותיהם הנצחה, תיעוד, חינוך והסברה של זכר השואה, הנחלתו לדורות הבאים והנצחת זכרם של הנספים בשואה.

{{ח:סעיף|2|נושא התמיכה}}
{{ח:תת|(א)}} תמיכת החברה אפשר שתינתן ישירות לניצולי שואה הזקוקים לכך (להלן – ניצולי שואה נזקקים) או לגופים ומוסדות שמטרתם סיוע לניצולי שואה.
{{ח:תת|(ב)}} הסיוע לניצולי שואה נזקקים יכול להינתן באמצעות סיוע כספי ישיר או באמצעות סל שירותים בתחומי הרפואה, הסיעוד, הרווחה, התמיכה הנפשית והכלכלית או בכל תחום אחר שיש בו כדי לענות על קושי או מצוקה של ניצולי שואה.
{{ח:תת|(ג)}} התמיכה במוסדות ובגופים שמטרתם סיוע לניצולי שואה יכולה להינתן גם באמצעות תמיכה בפרויקטים שנועדו לסייע לניצולי שואה כפרטים או כקולקטיב, באופן ישיר או באופן עקיף.

{{ח:סעיף|3|תקציב התמיכה}}
{{ח:תת|(א)}} בכל שנה ושנה משנות קיומה של החברה, בסמוך לתחילת שנת התקציב, יחליט דירקטוריון החברה על תקציב התמיכה למטרת סיוע לאותה שנה (להלן – התקציב השנתי למטרת סיוע).
{{ח:תת|(ב)}} לשם קביעת התקציב השנתי למטרת סיוע, יביא הדירקטוריון בחשבון, בין השאר, את הוראות {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)|החוק}}, את היקף הנכסים המצוי בידי החברה בסוף שנת הכספים החולפת, את הצפי בדבר היקף איתור יורשים ובעלי זכויות אחרים בנוגע לנכסים שהועברו לידי החברה, את צפי הוצאות התפעול השוטף של החברה ואת תקציב התמיכה למטרת סיוע בשנה שחלפה.
{{ח:תת|(ג)}} הדירקטוריון יקבע לאיזו מטרה ישמש התקציב השנתי למטרת סיוע – האם לשם סיוע לניצולי שואה נזקקים, או לשם תמיכה במוסדות ובגופים שמטרתם סיוע לניצולי שואה, או לשתי המטרות גם יחד ויקבע את החלוקה הפנימית של התקציב בין המטרות השונות.

{{ח:סעיף|4|אופן מתן התמיכה}}
{{ח:תת|(א)}} סיוע החברה לניצולי שואה נזקקים או לגופים ומוסדות שמטרתם סיוע לניצולי שואה יינתן או באופן יזום על ידי החברה או באמצעות היענות לבקשות לסיוע שיוגשו לחברה בהתאם לעקרונות שייקבעו על ידה.
{{ח:תת|(ב)}} אם קבעה החברה כי הסיוע יינתן באמצעות היענות לבקשות לסיוע כאמור, תקבע הוראות בדבר דרכי הגשת הבקשה לסיוע.
{{ח:תת|(ג)}} בביצוע בפועל של חלוקת תקציב התמיכה למטרת סיוע, תוכל החברה להסתייע בגופים או במוסדות שהחברה תמצאם מתאימים לכך.

{{ח:סעיף|5|עקרונות התמיכה}}
{{ח:תת|(א)}} החברה תקבע עקרונות לחלוקת התקציב השנתי למטרת סיוע (להלן – העקרונות).
{{ח:תת|(ב)}} העקרונות יפורסמו באתר האינטרנט של החברה.
{{ח:תת|(ג)}} יועד התקציב השנתי למטרת סיוע ייועד ליותר ממטרה אחת, ייקבעו עקרונות לחלוקת התקציב השנתי לכל מטרה ומטרה.
{{ח:תת|(ד)}} במסגרת העקרונות האמורים ייקבעו סוגי הנושאים או הפעילויות או הגופים הנתמכים, או אוכלוסיית היעד בפעילויות או בנושאים הנתמכים.
{{ח:תת|(ה)}} בקביעת אוכלוסיית היעד הנתמכת יהיה ניתן להביא בחשבון, בין השאר, את השיקולים האלה:
{{ח:תתת|(1)}} מקום מגוריו הקבוע של הניצול הנזקק בישראל;
{{ח:תתת|(2)}} מידת הנזקקות על היבטיה השונים;
{{ח:תתת|(3)}} מצב בריאותי;
{{ח:תתת|(4)}} מצב משפחתי;
{{ח:תתת|(5)}} יכולתו של הסיוע להיטיב את מצבו של ניצול השואה הנזקק;
{{ח:תתת|(6)}} היקף אוכלוסיית היעד;
{{ח:תתת|(7)}} קבלת סיוע ממקורות אחרים;
{{ח:תתת|(8)}} קבלת סיוע מהחברה בשנים החולפות.
{{ח:תת|(ו)}} החברה לא תתמוך בגוף או במוסד (להלן – המוסד) שאינו עומד בתנאים האלה (להלן – תנאי הסף):
{{ח:תתת|(1)}} המוסד הוא מוסד ציבור הפועל שלא למטרות רווח;
{{ח:תתת|(2)}} המוסד מאוגד כדין בישראל ומטרתו הינה, בין השאר, סיוע לניצולי שואה;
{{ח:תתת|(3)}} המוסד פועל בישראל והנהלתו האפקטיבית היא בישראל;
{{ח:תתת|(4)}} המוסד עומד תחת ביקורתו של רואה חשבון מוסמך ופעילותו מתנהלת באופן מפוקח ומבוקר;
{{ח:תתת|(5)}} למוסד ניתן אישור על ניהול תקין בהתאם לדרישות החוק;
{{ח:תת}} החברה רשאית לקבוע תנאי סף נוספים במסגרת העקרונות לחלוקת התקציב השנתי למטרת סיוע.
{{ח:תת|(ז)}} בקביעת הגופים או המוסדות הנתמכים יהיה ניתן להביא בחשבון, בין השאר, גם את השיקולים האלה:
{{ח:תתת|(1)}} מטרות המוסד על פי מסמכי היסוד שלו;
{{ח:תתת|(2)}} תחומי ההתמחות של המוסד;
{{ח:תתת|(3)}} ניסיון מוכח רלוונטי;
{{ח:תתת|(4)}} מספר ניצולי השואה הנתמכים או המיוצגים על ידי המוסד;
{{ח:תתת|(5)}} ההיקף הכספי של פעילות המוסד בשנה החולפת;
{{ח:תתת|(6)}} הוצאות התקורה של המוסד בכלל, ובנוגע לפעילות הנתמכת בפרט;
{{ח:תתת|(7)}} קיומם של פיקוח ובקרה על פעילות המוסד;
{{ח:תתת|(8)}} איפיון האוכלוסיה הנתמכת על ידי המוסד;
{{ח:תתת|(9)}} אופן הסיוע שנותן המוסד לניצולי שואה (ישיר או עקיף);
{{ח:תתת|(10)}} היקף המימון העצמי של המוסד והתמיכה במוסד ממקורות אחרים;
{{ח:תתת|(11)}} קבלת תמיכה מהחברה בשנים החולפות.
{{ח:תת|(ח)}} בקביעת הפעילויות הנתמכות יהיה ניתן להביא בחשבון, בין השאר, את השיקולים האלה:
{{ח:תתת|(1)}} מתן מענה ייחודי לצרכים או לקשיים של ניצולי שואה;
{{ח:תתת|(2)}} מתן מענה למצוקות דחופות של ניצולי שואה;
{{ח:תתת|(3)}} אפיון האוכלוסיה שאמורה ליהנות מהפעילות.

{{ח:סעיף|6|יישום העקרונות באופן ענייני}}
{{ח:ת}} בבואה לדון ולהחליט בכל בקשה ובקשה לתמיכה, תשקול החברה את כל נסיבותיו של העניין, תוך יישום שוויוני, אחיד וענייני של העקרונות שייקבעו על ידה.

{{ח:סעיף|7|ועדה מייעצת}}
{{ח:תת|(א)}} החברה יכולה להחליט על הקמת ועדה מייעצת שתסייע או תייעץ לחברה בקביעת מטרות התמיכה, או בגיבוש עקרונות התמיכה או ביישומם; בין השאר החברה יכולה להחליט כי הוועדה המייעצת תדון בבקשות התמיכה למטרת סיוע שיוגשו לחברה, תבחן אותן בהתאם לעקרונות שנקבעו על ידי החברה ותיתן המלצתה לחברה.
{{ח:תת|(ב)}} החברה תהיה רשאית לשנות את הרכב הוועדה המייעצת, לרבות בהתחשב במטרת התמיכה בשנה הרלוונטית.
{{ח:תת|(ג)}} נוסף על הוועדה המייעצת או במקומה יכולה החברה להיעזר באנשי מקצוע חיצוניים או מומחים בתחום, לרבות בתמורה, לשם קביעת מטרות התמיכה בכל שנה ושנה או לשם גיבוש עקרונות התמיכה.

{{ח:סעיף|8|דרכי הגשת בקשות סיוע}}
{{ח:תת|(א)}} בקשת סיוע תוגש בכתב למענה הרשום של החברה.
{{ח:תת|(ב)}} לבקשת הסיוע יצורפו מסמכים המאמתים את התקיימות תנאי הסף, ככל שהוגדרו כאלה במבחני התמיכה, ואם מדובר בתאגיד – גם אישור בדבר מורשי החתימה של התאגיד ואישור על ניהול תקין בהתאם לדרישות החוק.
{{ח:תת|(ג)}} בקשת הסיוע תוגש בצירוף תצהיר המאמת את פרטי הבקשה ובמקרים מתאימים בצירוף התחייבות של המבקש למלא אחר הוראות החברה בנוגע לתמיכה ולשימוש בכספי התמיכה, וכן הסכמה להיות נתון תחת ביקורת ופיקוח בנוגע לשימוש בכספי התמיכה.
{{ח:תת|(ד)}} הוראות פרטניות בדבר אופן הגשת בקשת הסיוע, מועד הגשתה והמסמכים שיצורפו לה יפורסמו מדי שנה באתר האינטרנט של החברה, בהתאם למטרות התמיכה באותה השנה ולעקרונות לחלוקת התקציב השנתי למטרת סיוע שייקבעו על ידי החברה.

{{ח:סעיף|9|החלטה בדבר מתן תמיכה}}
{{ח:ת}} החלטת החברה בדבר מתן תמיכה למטרת סיוע לאדם או לגוף כלשהו וכן החלטת החברה בבקשת סיוע, תימסר לאותו אדם או גוף בכתב.

{{ח:חתימות|י״ט בסיוון התשס״ח (2 ביולי 2008)}}
* '''ישי עמרמי'''
המנהל הכללי של החברה לאיתור ולהשבת נכסים של נספי השואה בע״מ
{{ח:סוגר}}
{{ח:סוף}}
[[קטגוריה:בוט חוקים]]